wickkiey/tamil-wikipedia-chunked huggingface dataset:
# இந்திய மகளிர் தேசிய கூட்டமைப்பு

**இந்திய மாதர் தேசிய சம்மேளனம்** (*National Federation of Indian Women*) என்பது ஒரு பெண்கள் அமைப்பு ஆகும். இந்த அமைப்பு இந்திய பொதுவுடைமைக் கட்சியின் மகளிர் பிரிவின் அமைப்பாகும். இவ்வமைப்பு 1954 ஆம் ஆண்டில் அருணா ஆசஃப் அலி உட்பட மகிலா அட்மா ரக்சா சமிதி போன்றபல தலைவர்களால் நிறுவப்பட்டது.
# செலுக்கியர்-மெளரியர் போர்

கிமு 305-ஆம்ஆண்டில்மௌரியப்பேரரசராகசந்திரகுப்தமெளரியர் ஆட்சிசெய்யும்போது, செலுக்கியப் பேரரசை ஆட்சி செய்த முதலாம் செலுக்கஸ்ஸ் நிக்கேட்டரோடு புரிந்த போர் செலுக்கியர்-மெளரியர் போர் ஆகும்.  
போரின்இறுதியில்கிரேக்க செலுக்கியர்களுக்கு சந்திரகுப்த மௌரியர்,உயர்ந்தமதிப்புகளையுடைய500 யானைகளை பரிசாக கொடுத்தார்.  அதற்குப்பதில் மரியாதையாக கிரேக்க செலுக்கியப் பேரரசின் சிந்து நதி பாயும் சிந்து, பஞ்சாப், காந்தாரம், காபூல் பிரதேசங்கள் மௌரியப் பேரரசுக்கு விட்டுக் கொடுக்கப்பட்டது.
# அமெரிக்கன் காய்ப்புழு

**அமெரிக்கன் காய்ப்புழு**(Helicoverpa zea) பருத்திக் காய்ப்புழு, சோளம் திண்ணிப்புழு எனப் பொதுவாகக் குறிப்பிடப்படும் பயிர்களைத் தாக்கும் ஒரு பூச்சியினமாகும். இது நாக்டூயிடியே குடும்பத்தைச் சேர்ந்த ஹெலியோதிஸ் என்ற இனத்தைச் சேர்ந்த ஓர் அந்துப்பூச்சியாகும். பருத்தி செடியை தாக்கும் பூச்சிகளில் பெரும் சேதத்தை விளைவிக்கக்கூடிய பூச்சி அமெரிக்கன் காய்புழுவாகும். இப்பூச்சியின் புழுப்பருவமானது பாலிபாகஸ் எனப்படும் பல்வேறு தாவரங்களை உண்ணக்கூடியதாகும். இதனால் இப்பூச்சி, பருத்திக்காய்ப்புழு, தக்காளிப்புழு, சோளப்புழு என பலவகையாக அழைக்கப்படுகிறது. இப்பூச்சியின் புழுக்கள் சப்பைகளையும் (இளம் காய்கள்), காய்களையும் தாக்கி சேதம் விளைக்கும். இப்புழு காய்களுக்குள் தலையை மட்டும் நுழைத்து பஞ்சையும், விதைகளையும் குடைந்து உண்ணுவதால் காய்கள் பாதிக்கப்படும்.
Helicoverpa Za, பொதுவாக சோளம் earworm அறியப்படுகிறது, குடும்ப Nookiidae ஒரு இன (முன்னர் ஹெலொயோதிஸ் உள்ள பொது). அந்துப்பூச்சி ஹெலிகாவர்பாவின் சோடியானது ஒரு பெரிய விவசாய பூச்சி ஆகும். லார்வா கட்டத்தில் பாலிஃபாகோஸ் (பல தாவரங்களில் ஊட்டங்கள்) என்பதால் இனங்கள் பல பொதுவான பெயர்களைக் கொடுக்கின்றன, அவை பருத்தி புல்வெர்ம் மற்றும் தக்காளி பழம் போன்றவை. இது பல்வேறு விதமான பயிர்களைப் பயன்படுத்துகிறது.
வட கனடா மற்றும் அலாஸ்கா தவிர மற்ற நாடுகளிலும் இனங்கள் பரவலாக பரவலாக விநியோகிக்கப்படுகின்றன. இது பல பூச்சிக்கொல்லிகளை எதிர்க்கிறது, ஆனால் ஆழமான உழவு, பொறி பயிர்கள், கனிம எண்ணெயை பயன்படுத்தி இரசாயன கட்டுப்பாடு மற்றும் உயிரியல் கட்டுப்பாடுகள் உட்பட ஒருங்கிணைந்த பூச்சி மேலாண்மை நுட்பங்களுடன் கட்டுப்படுத்த முடியும்.
# அமெரிக்கன் காய்ப்புழு

## பரவல்

அமெரிக்கன் காய்ப்புழு வட அமெரிக்காவில் வட கனடா மற்றும் அலாஸ்கா தவிர பிற அனைத்து வெப்பமண்டலப் பகுதிகளில் காணப்படுகிறது. ஏனெனில் இது மிகுந்த குளிரில் உயிர்வாழ முடியாது. இது கிழக்கு அமெரிக்காவிலும் சில இடங்களில் காணப்படுகின்றது. கன்சாஸ், ஓஹையோ, வர்ஜீனியா, தெற்கு நியூஜெர்சி ஆகிய இடங்களில் காணப்பட்டாலும் இங்கு நிலவும் குளிரானது இவ்வினப்பெருக்கத்தைப் பாதிக்கின்றது. அமெரிக்கன் காய்ப்புழு வழக்கமாக தெற்குப் பிராந்தியங்களிலிருந்து வடக்குப் பிராந்தியங்களுக்கு நிலவும் குளிருக்கேற்ப இடம் பெயர்கின்றன. ஹவாய், கரீபியத்தீவுகள், மற்றும் பெரு, அர்ஜெண்டினா, பிரேசில் உள்ளிட்ட வட அமெரிக்காவிலும் இவ்வினங்கள் காணப்படுகின்றன.
2002 இல் சீனாவில் பருத்திக்காய்ப்புழு காணப்பட்டதாக ஒரு அறிகைத் தெரிவிக்கின்றது.  
இது பல பூச்சிக்கொல்லிகளை எதிர்த்து உயிர் வாழும் இனமாகும், ஆனால் ஆழமான உழவு, இனக்கவர்ச்சிப் பொறி, கனிம எண்ணெயைப் பயன்படுத்திய இரசாயன கட்டுப்பாடு, உயிரியல் கட்டுப்பாடு உள்ளிட்ட சில ஒருங்கிணைந்த பூச்சி மேலாண்மை நுட்பங்களுடன் கட்டுப்படுத்த முடியும். இப்பூச்சியானது பருவக் காலத்திற்கேற்ப இடம் பெயரும் இனமாகும். இரவில் மற்றும் காற்று வீசும் திசைக்கேற்ப 400 கி. மீ வரை செல்லக்கூடியது. குறிப்பாகக் கூட்டுப்புழுக் காலத்தில் வறட்சி மற்றும் உயர் அட்சரேகைக் காலநிலை நிலவும் போது பாதகமான சூழலைத் தடுக்க இது இடம்பெயர்ந்து செல்கின்றது.
# அமெரிக்கன் காய்ப்புழு

## வாழ்க்கைச் சுழற்சி முறை

### முட்டைகள்

இதன் முட்டைகள் சிறிய கோளவடிவில் 52 மி.மீ உயரமும் 59 மி,மீ விட்டமும் கொண்டவை. முட்டைகள் இடப்பட்டவுடன் பச்சையாகவும், பின்னர் சிவப்பாகவும், பொரிக்கும் காலத்தில் சாம்பல் நிறமாகும் மாறும். 20 முதல் 30 டிகிரி செல்சியஸ் வெப்பநிலையில் இரண்டிலிருந்து மூன்று நாட்களில் (66 முதல் 72 மணிகள்) முட்டைகள் முதிர்வுறும் நிலையை அடைகின்றன. பொதுவாகப் பெண் பூச்சிகள் இலைகள், பூ மொக்குகள் ஆகியவற்றின் மேல் முட்டைகளை இடும். சோளக் கதிர்களில் அதன் பட்டுப்போன்ற இழைகளில் முட்டைகள் காணப்படும்.
# அமெரிக்கன் காய்ப்புழு

## வாழ்க்கைச் சுழற்சி முறை

### கூட்டுப்புழுப்பருவம்

தொடக்கத்தில், இளம் கூட்டுப் புழு ஒன்றாக உணவு கொள்ளும். இந்த நிலையில் அவை மிகவும் அழிவுக்கு உள்ளாகும். அவை வழக்கமாக ஆரஞ்சு தலைகள், கருப்பு தோரகம் தகடுகள், முதன்மையாக கருப்பு உடல் வண்ணமும் கொண்டு அமையும். அவற்றின் உடல்கள் பழுப்பு நிறமாகவும், இளஞ்சிவப்பு, பச்சை நிறமாகவும் மஞ்சள் நிறமாகவும் இருக்கும். முதிர்ந்த கூட்டுப்புழுக்கள் மண்ணிற்கு குடிபெயரும், அங்கு அவை 12 முதல் 16 நாட்கள் வரைமண் மேற்பரப்பில் 5 முதல் 10 செ.மீ. பப்பு பழுப்பு நிறத்தில் இருக்கும்; அவை 5.5 மிமீ அகலத்தையும் 17 முதல் 22 மிமீ அளவையும் கொண்டுள்ளன. இளவுயிரி வளர்ச்சி வீதத்தை பாதிக்கும் மிகப்பெரிய சுற்றுச்சூழல் காரணி வெப்பநிலை, முக்கியமாக மண் வெப்பநிலை ஆகும். கூட்டுப்புழு வளர்ச்சி பாதிக்கும் மற்றொரு காரணி மண் ஈரப்பதம். ஈரப்பதம் 18% முதல் 25% வரை இருக்கும் ஈர மண்ணில் புழு இறப்பு அதிகமாக உள்ளது. மண்ணின் ஈரப்பதம் 1% முதல் 2% அளவு குறைவாக இருந்தால் பற்றாக்குறையால் உயிரிழப்பு நேரும்.
# எஸ். வி. கிருஷ்ணமூர்த்தி ராவ்

**எஸ். வி. கிருஷ்ணமூர்த்தி ராவ்** (*S. V. Krishnamoorthy Rao*, நவம்பர் 15, 1902 - 18 நவம்பர் 1968) இந்திய தேசிய காங்கிரசின் அரசியல்வாதியாக இருந்தார். 1952 முதல் 1962 வரையிலான இந்திய நாடாளுமன்றத்தின் மேல் சபையில் உறுப்பினராக இருந்தார். அவர் ராஜ்ய சபாவின் பிரதித் தலைவராகவும் இருந்தார். அவர் மக்களவை நாடாளுமன்றத்தில் லோக் சபாவில் ஷிமோகா, மைசூர் மாநிலத்தில் தேர்ந்தெடுக்கப்பட்டார். 1962 முதல் 1967 வரை மக்களவை துணைத் தலைவராக இருந்தார்
# டியட்டிரியா சாக்கார்லிஸ்

கரும்பு சாகுபடி (தியாரிரியா சாகர்லலிஸ்) என்பது கிராமிபிடே குடும்பத்தின் ஒரு இலை. இது கரீபியன், மத்திய அமெரிக்காவிற்கும், தென் அமெரிக்காவின் தென் பகுதியான வட அர்ஜெண்டினாவிற்கும் வெப்பமான பகுதிகளில் உள்ளது. இது 1855 ஆம் ஆண்டில் லூசியானாவில் அறிமுகப்படுத்தப்பட்டது, மேலும் பிற வளைகுடா கடலோர மாநிலங்களுக்கு பரவியது.
ஆண்களுக்கு 18-28 மிமீ மற்றும் 27-39 மிமீ.
கரும்பு, அரிசி, சோர்கம் மற்றும் சூடாகிராஸ் போன்ற கரும்பு மற்றும் பிற பயிர்கள் மீது பூச்சிகளைப் பரிசோதிக்கின்றன. மற்ற உணவுத் தாவரங்களில் சோர்கம் ஹால்பென்ஸ், பஸ்பாலம், பனிக்கம், ஹோல்கஸ் மற்றும் ஆண்ட்ரோபோகன் ஆகியவை அடங்கும்.
# கியூ என் எக்ஸ்

கோர்டன் பெல் மற்றும் டேன் டோட்ச் ஆகிய இருவரும் வாட்டர்லு பல்கலைக்கழக மாணவர்கள் இவர்கள் 1980 களில் இயக்கு தளம் பற்றிய ஆய்வில் இருந்தனார் அப்போது நிகழ்நேர இயக்கு தளத்தை உருவாக்கினர். இத்தொழில் நுட்பத்திற்கு வணிக ரீதியான தேவை இருப்பதை உணா;ந்தனர். அதனால் கனடாவில் உள்ள பட்டாரியோ நகரில் குவாண்டம் மென்பொருள் நிருவனத்தை துவங்கினார் 1982-ல் கியூயுனிக்ஸ்-ன் முதல் பதிப்பை வெளியிட்டனார் 1984-ல் அதன் பெயரை கியூ என் எக்ஸ் என்று மாற்றினார் பெயர்ச் சிக்கலின் காரணமாக இம்மாற்றம் ஏற்பட்டது.  
கியூ என் எக்ஸ் வணிக ரீதியான யுனிக்ஸ் போன்ற ஒரு நிகழ் நேர இயக்குத்தளம் இது பெரும்பாலும் பதி கனிணியில் பயன்படுகிறது. 1980 களில் கனடாவில் உருவாக்கப்பட்ட இந்நிறுவனத்தை 2010ம் ஆண்டு அதே கனடாவைச் சார்ந்த பிளாக்பெரி நிறுவனம் வாங்கியது. மைக் முறையில் சிறப்பாக செயல்படும் முதல் இயங்குதளம் கியூ என் எக்ஸ் இந்த இயக்கு தளத்தில் வேலைகள் சிறு சிறு பிரிவுகளாக பிரித்து தனித்தனியாக செயல்படும். ஒரு பகுதி செயல் இழந்தாலும் மற்ற பகுதிகள் செயல்படும். இதுவே இதன் தனி சிறப்பாகும்.
# தர்சார் ஏரி

**தர்சார் ஏரி** (*Tarsar Lake*) என்பது காசுமீர் பள்ளத்தாக்கில் அமைந்துள்ள ஏரியாகும். தார் சார் ஏரி என்ற பெயரும் பயன்படுத்தப்படும் பழக்கத்தில் உள்ளது. இந்தியாவின் சம்மு காசுமீர் மாநிலத்திலுள்ள அனந்தநாக் மாவட்டம், அரு என்ற சுற்றுலாப் பகுதியில் இந்த ஏரி அமைந்துள்ளது. பாதாம் கொட்டை வடிவிலான உற்பத்தித் திறன் குறைந்த அல்பைன் தட்பவெப்ப ஏரி என்று இந்த ஏரி வகைப்படுத்தப்படுகிறது.
# தர்சார் ஏரி

## புவியியல்

அருவுக்கு கிழக்கே 20 கி.மீ. தொலைவில் அமைந்துள்ள தார்சார் ஏரியில் கோலக்கோய் மலை ஆதிக்கம் செலுத்துகிறது. டாச்சிகம் தேசியப் பூங்காவுக்கு அருகிலுள்ள மற்றொரு ஏரியான மார்சார் ஏரியையும் தார்சார் ஏரியையும் குறைந்தபட்சம் 4000 மீட்டர் உயரம் கொண்ட ஒரு மலை பிரிக்கிறது . இந்த இரண்டு ஏரிகளையும் ஒன்றாகச் சேர்த்து இரட்டை சகோதரிகள் என்று குறிப்பிடுவர் }}.  
தர்சார் ஏரிக்கு 15 கி.மீ. தூரத்தில் உள்ள லித்தர்வாட் நகரத்தில் பாயும் லிடர் நதியில் தார்சார் ஏரி கலக்கிறது. மலைவாழிடமான பகல்கம் நகருக்கு அருகிலுள்ள அரு கிராமத்திலிருந்து ஏரிக்குச் செல்லும் மலைப்பாதையில் லித்தர்வாட் அமைந்துள்ளது. இதுவோர் பருவகால குடியிருப்புப் பகுதியாகும். மறுபுறம் மார்சர் ஏரியானது தர்சார் ஏரிக்கு எதிர் திசையில் ஓடி நீரை வெளியேற்றுகிறது
# தர்சார் ஏரி

## தாவரங்கள் மற்றும் விலங்கு வளம்

குளிர்காலத்தின் போது, தர்சார் ஏரி உறைந்து குளிர்ச்சியாகவும், பனிப்பொழிவால் மூடப்பட்டும் காணப்படுகிறது. கோடை காலத்திலும்கூட இங்கு பனிக்கட்டி மிதக்கிறது. இந்த ஏரியின் பள்ளத்தாக்கு அல்பைன் பூக்களால் சூழப்பட்டிருக்கும். ரோசாவை உள்ளடக்கிய கீயம் என்ற மலரினம், பொட்டென்சில்லா ரோசா இனம், நீல கசகசா, கெண்டியானா என்ற பூக்கும் தாவர பூவினம் போன்றவை பொதுவாக இங்கு காணப்படுகின்றன. வசந்தகாலத்தின் பிற்பகுதியில் எதிசாரம் மலர்கள் ஏரி முழுவதும் சூழ்நது காணப்படுகின்றன.  
பட்டைத்தலை வாத்து, எறும்புண்ணிக் கழுகு உயரப்பறக்கும் சவ்சு எனப்படும் காக்கை இனம், இமயமலையைச் சேர்ந்த பொன்னாங் கழுகு, சின்னமான் மரக்குருவிகள், கருப்புச்சின்னான் உள்ளிட்ட புலம்பெயர்ந்த பறவைகளின் இனப்பெருக்க காலனிகள் கோடை காலங்களில் இங்கு காணப்படுகின்றன.  
தர்சார் மற்றும் இதற்கு அருகிலுள்ள டச்சிங்கம் தேசிய பூங்கா ஆகியவற்றில் காசுமீர் மான், இபெக்சு வகை காட்டாடுகள், நீண்ட வால் மர்மோட் அணில்கள் , கத்தூரி மான், பனிச்சிறுத்தை, இமயமலை பழுப்பு கரடி போன்ற விலங்கினங்கள் காணப்படுகின்றன.
# தர்சார் ஏரி

## அணுகும் முறை

கோடையில் சூன் மாதம் முதல் செப்டம்பர் மாதம் நடுப்பகுதிவரையில் மட்டுமே தர்சார் ஏரியை அணுகவியலும். குளிர்காலத்தில் அதிகப் பனிப்பொழிவு காரணமாக மலைப்பாதைகள் மூடப்படுகின்றன. சிறீநகரில் இருந்து 102 கி.மீ தொலைவிலுள்ள சாலை வழியாக அனந்தநாக் மற்றும் பகல்கம் வழியாக அரு மலையேற்ற முகாமை சென்றடையலாம்.  
ஏரிக்குச் செல்லும் மலைபாதையின் பாதி தூரமான இரண்டு நாள் பயணத்தில் லித்தர்வாட்டின் ஆல்பைன் பசும்புல் நிலம் இருக்கிறது. பெரும்பாலான மலையேற்றப் பயணிகளுக்கு இவ்விடம் அடிப்படை முகாமாக விளங்குகிறது. இதே பயணவழியில் ஒருவரால் ஏரிக்குச் சென்று பார்த்துவிட்டு அன்றைய தினத்திலேயே அடிப்படை முகாமிற்கு வந்துவிட முடியும்.
# விக்ரம் சிங் சைனி

## வாழ்க்கைக் குறிப்பு

1969 ஆம் ஆண்டு சூன் மாதம் 5 ஆம் தேதியன்று சைனி உத்தரப்பிரதேச மாநிலத்தின் முசாபர் மாவட்டத்தில் உள்ள கவால் கிராமத்தில் பிறந்தார். இராச்பாலா சிக்சயா நிகேதன் பள்ளியில் 8ஆம் வகுப்பு வரை படித்தார். 2017 ஆம் ஆண்டு நடைபெற்ற தேர்தலில் போட்டியிட்டபோது தனது தொழிலை விவசாயம் என்று பட்டியலிட்டார். உத்தரபிரதேசத்தின் 17 ஆவது சட்டமன்ற உறுப்பினராக இருந்துள்ளார். 2017 ஆம் ஆண்டு முதல் இவர் கட்டௌலி (சட்டமன்றத் தொகுதி) மற்றும் பாரதிய சனதா கட்சியின் உறுப்பினராக இருந்துள்ளார். சமாச்வாதி கட்சி வேட்பாளர் சந்தன் சிங் சவுகானை 31,374 வாக்குகள் வித்தியாசத்தில் தோற்கடித்தார்.
# விக்ரம் சிங் சைனி

## முசாபர்பூர் கலவரம்

2013 ஆம் ஆண்டு நடைபெற்ற முசாபர்பூர் நகர் கலவரம் தொடர்பான தேசிய பாதுகாப்புச் சட்டத்தின் கீழ் இவர் மீதான கொலை முயற்சி குற்றச்சாட்டுகள் தொடர்பாக சைனி 2020 ஆம் ஆண்டு நீதிமன்றத்தின் முன் சென்றார். இக்கலவரத்தில் மூன்று பேர் இறந்தனர். கலவரத்தில் இவர் பங்கு வகித்ததாகக் கூறி 2014 ஆம் ஆண்டு கைது செய்யப்பட்டு பின் விடுவிக்கப்பட்டார்.  
23 அக்டோபர் 2017 ஆம் ஆண்டு அக்டோபர் மாதம் 23 ஆம் தேதியன்று முசாபர்பூர் நகரில் ஒரு கூட்டத்தில் கலந்து கொண்டவர்களிடம் பெண்களை துன்புறுத்தும் நபர்களை உடல் ரீதியாக தாக்குமாறு கேட்டு பேசியது சர்ச்சையை ஏற்படுத்தியது  
2018 ஆம் ஆண்டு பிப்ரவரி மாதம் 5 ஆம் தேதியன்று மக்கள்தொகைக் கட்டுப்பாடு குறித்த கூட்டத்தில் உரையாற்றும் போது, இச் சட்டம் இயற்றப்படும் வரை இந்துக்கள் முடிந்தவரை அதிகமான குழந்தைகளைப் பெற்றுக்கொள்ளலாம் என்று பேசினார். இரண்டு குழந்தைகள் இல்லாமல் இருப்பவர்கள் பெற்றுக் கொள்ளலாம் என்றும் மற்றவர்கள் கூடாது என்றும் இவர் கூறினார். மக்கள்தொகைக் கட்டுப்பாட்டுச் சட்டம் இயற்றப்படும் வரை தனது மனைவியிடமும் குழந்தைகளைப் பெற்றுக்கொள்ளும்படி கூறியதாகவும் கூறினார்.  
மத்தியப் பிரதேசத்தில் காங்கிரசு அரசாங்கம் வந்தே மாதரம் பாடுவது அரசு ஊழியர்களுக்கு கட்டாயமில்லை என்று 4 ஜனவரி 2019 ஆம் ஆண்டு சனவரி மாதம் 4 ஆம் தேதியன்று கூறியது. வந்தே மாதரத்திற்கு எதிரானவர்களுக்கு எதிராக ஒரு சட்டம் இருக்க வேண்டும் என்றும் அவர்கள் தேச விரோதிகளாகக் கருதப்பட வேண்டும் என்றும் சைனி அப்போது கூறினார். அதே உரையில், இந்தியாவின் பாதுகாப்புக்கு பங்கம் விளைவிக்கும் எவரும் 'தேச விரோதிகளாக' கருதப்பட வேண்டும் என்றும், அவருக்கு அமைச்சர் பதவி கொடுத்தால், அவர்களின் முதுகில் வெடிகுண்டுகளைக் கட்டி வெடிக்கச் செய்வேன் என்றும் கூறினார். பின்னர் இவர் தான் எந்தத் தவறும் செய்யவில்லை என்றும் உள்ளூர் மொழியைப் பயன்படுத்துவதாகவும் கூறினார். ஆனால் காங்கிரசு தலைவர்கள் இவர் ஒரு 'பயங்கரவாதி போல் பேசுவதாகக் கூறினார்.  
செப்டம்பர் 2019 ஆம் ஆண்டு செப்டம்பர் மாதத்தில் சைனி நேரு குடும்பத்தை நீண்ட காலம் வாழ்க என்ற பொருளில் "ஐயாசு" என்று அழைத்தார்.
காசுமீரின் சிறப்பு தகுதியை உறுதி செய்யும் சட்டப்பிரிவு 370 ஐ அரசாங்கம் ரத்து செய்த பிறகு, 2019 ஆம் ஆண்டு ஆகத்து மாதம் 7 அன்று, காசுமீர் பெண்கள் பல கொடுமைகளுக்கு ஆளாகிறார்கள் என்றும், முசுலீம் தொழிலாளர்கள் காசுமீரில் இருக்கும் பெண்களை திருமணம் செய்து கொள்வதால் மகிழ்ச்சியடைய வேண்டும் என்றும் சைனி கூறினார். இவரது கருத்துக்கள் பெண் வெறுப்பு என்று பரவலாக ஏளனப்படுத்தப்பட்டது. ஆனால் சைனி தான் ஆட்சேபனைக்குரியதாக எதுவும் கூறவில்லை எனக் கூறி அவரது கருத்துகளில் உறுதியாக இருந்தார்.
# விக்ரம் சிங் சைனி

## தகுதி நீக்கம்

இவர் குற்ற வழக்கில் இரண்டு ஆண்டுகள் மற்றும் அதற்கு மேல் சிறை தண்டனை பெற்றதால் 1951 மக்கள் பிரதிநிதித்துவச் சட்டத்தின் கீழ் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்
# ஓம் பர்வதம்

**ஓம் பர்வதம்** (Om Parvat) இந்தியாவின் உத்தராகண்ட் மாநிலத்தில் இந்திய-நேபாள எல்லையில் அமைந்த பிதௌரகட் மாவட்டத்தின் வடகிழக்கில் இமயமலையில் அமைந்துள்ளது. இதனருகில் ஆதி கைலாசம் உள்ளது.  
இந்தியாவிற்கும், நேபாளத்திற்கும் இடையே இந்தியா-நேபாள எல்லையில் உள்ள ஓம் பர்வதம் இந்தியப் பகுதில் "ஓம்" வடிவம் தெரியுமாறும், நேபாளத்தில் மலையின் பின்புறம் தெரியுமாறும் அமைந்துள்ளது.
இமயமலைத் தொடரில் 6191 மீ உயரத்தில் அமைந்துள்ள மலையாக ஓம் பர்வதம் அமைந்துள்ளது. இந்த மலைக்கு லிட்டில் கைலாஷ், ஆதி கைலாஷ், பாபா கைலாஷ் மற்றும் ஜோங்லிங்கோங் சிகரம் என்ற பெயர்களும் உண்டு. 'ஓம்' (OM) அல்லது 'அம்' (AUM) என்ற வடிவத்தில் பனி படர்ந்திருக்கும் இந்த மலை இந்து, பௌத்தம் மற்றும் சமண மதங்களுக்கு மிகவும் முக்கியமான இடமாக கருதப்படுகிறது.
# ஓம் பர்வதம்

## புனித நிலை

இம்மலையிலுள்ள பனிப்படிவு வடிவம் இந்துக்களால் புனிதமாகக் கருதப்படும் ஓம் (ॐ) என்ற வடிவத்தை ஒத்திருக்கிறது. அதன் தோற்றம் திபெத்தில் உள்ள கயிலை மலையை ஒத்திருக்கிறது. ஓம் பர்வத்தின் அருகில் இந்துக்களுக்குப் புனிதமான பார்வதி ஏரி மற்றும் ஜோலிங்க்கோங் ஏரிகள் அமைந்துள்ளன.
# சிரிப்புடா

**சிரிப்புடா** என்ற நிகழ்ச்சியானது 29 ஆகத்து 2016 அன்று விஜய் தொலைக்காட்சியில் தொடங்கப்பட்ட ஒரு நிகழ்ச்சியாகும் இந்நிகழ்ச்சியானது ஒரு நகைச்சுவை நிகழ்ச்சியாகும். இந்த நிகழ்ச்சியை வழிநடத்துபவர்கள் ஈரோடு மகேசு மற்றும் பாலாஜி ஆவர். இந்நிகழ்ச்சியில் புதியபடத்தில் நடித்து வருபவா்களை அழைத்து அவர்கள் முன்னால் நகைச்சுவை நடிப்பில் மகிழ்விக்கிறாா்கள்.
# சிரிப்புடா

### தொகுப்பாளா்கள்

- ஈரோடு மகேஷ்
- பாலாஜி
# குழல் கால்கள்

குழல்கால்கள் முட்களாக நீளல்.]]  
**குழல்கால்கள்** *(Tube feet)* ( நுட்பமாக, **கால்நீட்சிகள்**) என்பன முட்தோலிகளின் வாய்ப்புறச் செயலுறு குழல் வடிவ நீட்சிகளாகும், இது உடுமீனின் கைகளாகவோ, கடல்மூரைகளின், மணலூரிகளின், கடல்வெள்ளரிகளின் அடிப்புற நீட்சியாகவோ அமைகின்றன; இவை இறகுமீன்களில் தனிநீட்சிக்களாக உணவூட்டத்துக்கு மட்டும் பயன்படுகின்றன. இவை நீர்குழலைப்பின் பகுதிகளாக உள்ளன.
# குழல் கால்கள்

## கட்டமைப்பும் செயல்பாடும்

குழல் கால்கள் நீந்தவும் உணவூட்டம் பெறவும் மூச்சுயிர்க்கவும் பயன்படுகின்றன. உடுமீன்களில் குழல்கால்கள் கைக் காடிகளின் நெடுக அமைக்கப்பட்டுள்ளனளிவை நீரியல் அழுத்தத்தால் இயங்குகிறன. அவை மேர்பரப்புகலில் இணைந்து தம் நடுப்பகுதி ஊடாக உணவை வாய்க்குக் கொண்டு செல்கின்றன. தலைகீழாக கவிழ்ந்த உடுமீன் ஒருகையை மேலே தூக்கி திண்பொருளின்புறப்பரப்பில் தொற்றிக்கொண்டு மேலே நெம்பி எழும்பும். குழல்கால்கள் இவ்வகையான வேறுபட்ட விலங்குகள் வ்கடல் தரையில் ஒட்டிக்கொள்ளவும் மெல்ல இயங்கவும் உதவுகின்றன.  
ஒவ்வொரு குழல்காலிலும் பிதுக்கப்பை, கால்நுனி என இருபகுதிகள் உள்ளன. பிதுக்கப்பை என்பது விலங்குடலின் நீர்நிரம்பிய பையாகும். இதில் வட்டத் தசைகளும் நெடுக்குவாட்டத் தசைகளும் உள்ளன. கால்நுனி உடலின் குழல் வடிவ நீட்சிக் கட்டமைப்பாகும். இதில் நெடுக்கு வாட்டத் தசைகள் மட்டுமே உள்ளன. பிதுக்கப்பை தசை சுருங்கும்போது, அதில் இருந்து நீர் கால்நுனிக்குள் பிதுக்கப்படுகிறது. இதனால் கால்நுணி நீளும். கால்நுணிசூழ் தசைகள் சுருங்கும்போது, அவை நீரைப் பிதுக்கப்பைக்குள் மீளச் செலுத்துகின்றன.அப்போது கால்நுனி சுருங்கும். கால்நுனிகள் அடிப்பகுதியில் இணைய வேதிம ஒட்டுபொருளைப் பயன்படுத்துகின்றன( உறிஞ்சலை அன்று).
# மார்க் திரோடன்

**மார்க் திரோடன்** (*Mark Trodden*) (பிறப்பு 1968) ஒரு கோட்பாட்டு அண்டவியல் மற்றும் துகள் இயற்பியலாளர் ஆவார். இவர் லாங்க்பெர்கின் பேராசிரியராகவும், பென்சில்வேனியா பல்கலைக்கழகத்தில் துகள் அண்டவியல் மையத்தின் இணை இயக்குநராகவும் உள்ளார். திரோடன் தன்னை ஒரு "துகள் அண்டவியல்" என்று விவரித்துக் கொள்கிறார்.
# மார்க் திரோடன்

## கல்வி மற்றும் தொழில்

திரோடன் கேம்பிரிச்சுப் பல்கலைக்கழகத்தில் இளநிலைப் பட்டம் (கணிதம்) மற்றும் கணிதத்தில் மேம்பட்ட படிப்புக்கான சான்றிதழ் (பகுதி III) ஆகிய இரண்டையும் பெற்றார். பின்னர் கேம்பிரிச்சுப் பல்கலைக்கழகத்தில் இளங்கலை பட்டதாரிகளை ஆய்வு செய்து மேற்பார்வையிட்டார். 1992 இல், திரோடன் தனது முனைவர் பட்ட ஆராய்ச்சியில் சேர்வதற்காக அமெரிக்கா சென்றார். அங்கு பிரௌன் பல்கலைக்கழகத்தில் 1995இல் முனைவர் பட்டம் பெற்றார். பட்டம் பெற்ற பிறகு மாசாச்சூசெட்சு தொழில்நுட்பக் கழகத்தில் இரண்டு வருடங்களும், *கேஸ் வெஸ்டர்ன் ரிசர்வ்* பல்கலைக்கழகத்தில் இரண்டு வருடங்களும் ஆராய்ச்சி உதவியாளராகப் பணியாற்றினார். 2000 முதல் 2009 வரை, திரோடன் சைராகுஸ் பல்கலைக்கழகத்தில்
# கெல்லி டோரன்

கெல்லி ஜே. டோரன் (நவம்பர் 22, 1957 பிறந்தார்) மின்னசோட்டா தொழிலதிபர் ஆவார். அவர் மினசோட்டா ஜனநாயக-விவசாயி-தொழிற் கட்சி உறுப்பினராக ஆளுநராக நியமிக்கப்பட்டார், ஆனால் 2006 மார்ச் மாதம் தனது முயற்சியை முடித்தார், பிரச்சாரம் அவரது குடும்பத்திற்கு மிகவும் கடினம் என்று கூறிவிட்டார்.
# கெல்லி டோரன்

## சுயசரிதை

டொரன், மினசோட்டாவில் உள்ள துளுத்தில் பிறந்தார், நான்கு குழந்தைகளில் இளையவர் ஆவார். மினசோட்டா பல்கலைக்கழகத்தின் பட்டதாரி, 1982 ஆம் ஆண்டில் மினசோட்டா பல்கலைக்கழகத்தில் கார்ல்சன் ஸ்கூல் ஆஃப் மேனேஜ்மென்டில் இருந்து ஒரு எம்பிஏப் பட்டம் பெற்றார். டோரன் வங்கியின் ஒன்பது ஆண்டுகளுக்கு வணிக வங்கியாளராக இருந்தார். 2006 தேர்தலில் தனது வேட்பு மனுவை அறிவிப்பதற்கு முன்னதாக, டாரன் எடினாவின் ராபர்ட் மூர் கம்பெனி தலைவர், கட்டுமான மற்றும் மேம்பாட்டு நிறுவனமாக இருந்தார். இந்த நிறுவனம் இரட்டை நகரங்களுள் 3,000,000 சதுர அடி (300,000 சதுர மீட்டர்) சில்லறை விற்பனை நிலையத்தை உருவாக்கியுள்ளது.  
டோரான் மினசோட்டாவின் ஆளுநருக்கு 2006 ஆம் ஆண்டில் தோல்வி கண்டார், இது ஒரு சார்பு வணிக மையமாக செயல்பட்டது. ஆரம்பத்தில் அவர் அமெரிக்கா செனட்டிற்காக இயங்குவதாக அறிவித்தார், ஆனால் பின்னர் அவர் கவர்னர் அலுவலகத்தில் தனது காட்சிகளை அமைத்தார். குடியரசுக் கட்சிக்காரர்களுக்கு நன்கொடை அளித்த அவரது வரலாறு இனம், மற்றும் தனது சொந்த பிரச்சாரத்திற்கு $ 1.85 மில்லியனை நன்கொடையாக வழங்கிய போதிலும், மார்ச் 2006 இல் டோரன் கைவிடப்பட்டது.  
டோரன் டெவலன், டோரன் கட்டடம், மற்றும் டோரன் மேனேஜ்மென்ட் ஆகியவை மூன்று டாங்க்களை கொண்ட டோரன் நிறுவனங்களைத் தேர்ந்தெடுத்ததில் இருந்து டோரன் நிறுவப்பட்டது. புறநகர் வணிக மையங்களுக்கு மேலதிகமாக, அவரது நிறுவனம் உயர்ந்த மாணவர் வீட்டை உருவாக்கியுள்ளது, சந்தையில் வேறு எவரையும் விட வாடகை விகிதங்கள் 10 சதவிகிதம் அதிகமாக உள்ளன. சிட்னி ஹால் மற்றும் மினசோட்டா டின்கைடோம் வளாகம் மற்றும் 412 லோஃப்ட்ஸ், தி எட்ஜ் ஆன் ஓக், தி கோல் மற்றும் மிக சமீபத்தில், தி பிரிட்ஜஸ் ஆகியவற்றின் புதுப்பித்தல் உட்பட, மினசோட்டா பல்கலைக்கழக வளாக பகுதியின் பல பண்புகளை டோரன் உருவாக்கினார். அதன் திட்டங்களுக்கு யூனியன் அல்லாத தொழிலாளர் பணியிடங்களை துணைநிறுத்துவதற்காக 2012 ஆம் ஆண்டில் நிறுவனம் உள்ளூர் தீவின் கீழ் வந்தது. டோரனின் அலுவலகங்களிலும், மினியாபோலிஸ் சிட்டி ஹாலுக்கு வெளியிலும் 2012 நவம்பர் மாதம் தொடங்கி நிறுவனத்தின் தொழிலாளர் நடைமுறைகளை எதிர்த்து பிக்சர்ஸ் குளிர்காலம் முழுவதும் தொடர்ந்தது.  
டோரனுக்கு ஆறு குழந்தைகள் இருக்கிறார்கள்: முன்னாள் மனைவி மரியா, கிராமர் "தி பாஸ்" டோரன் மற்றும் ஈவன் ஆகியோருடன் முன்னாள் மனைவி ஜியானெட், அலி, அவரது மகள், முன்னாள் மனைவி மரியா, மாக் மற்றும் எலே ஆகியோருடன் அவரது சகோதரி படிப்பினைகள், அவரது மனைவியின் குழந்தைகள், கான்னி.
# ரிச்சர்ட் மாசா

**ரிச்சர்டு மாசா** (*Richard Mazza*, 4 செப்டம்பர் 1939 – 25 மே 2024) ஒரு அமெரிக்க வணிகர் மற்றும் வெர்மான்ட் பகுதியைச் சார்ந்த அரசியல்வாதி ஆவார். இவர் மக்களாட்சிக் கட்சியைச் சேர்ந்தவர். இவர் வெர்மான்ட் செனட்டினன் உறுப்பினராக 1985 முதல் பணியாற்றி உள்ளார். இவரே இந்த அவையின் மிக நீண்ட கால உறுப்பினர் ஆவார்.
# ரிச்சர்ட் மாசா

## வாழ்க்கை வரலாறு

மாசா 1939 ஆம் ஆண்டு செப்டம்பர் 4 ஆம் நாள் பிறந்தார். இவர் வாழ்நாள் முழுவதும் கோல்செஸ்டரில் வாழ்ந்தவர் ஆவார். இவர் கோல்செஸ்டரின் பொதுப்பள்ளியில் தனது கல்வியைப் பெற்றார். வினூஸ்கி உயர்நிலைக் கல்விக்கூடத்தில் பட்ம் பெற்றார்.  
மாசா கோல்செஸ்டரில் ஒரு அங்காடியின் உரிமையாளராகவும், விற்பனையாளராகவும் இருந்தார். இவர் சாம்ப்ளெய்ன் பள்ளத்தாக்கின் இயக்குநர்கள் குழுவில் உறுப்பினராகவும் மூத்த குடிமக்களுக்கான வீட்டு வசதித்திட்டத்தின் தலைவராகவும் இருந்தார். இவர் வெர்மான்ட்டில் பிரதிநிதிகளின் சபையில் 1973 முதல் 1977 முடிய சட்டசபைக் குழுவின் உறுப்பினராகவும், போக்குவரத்துக் குழுவின் உறுப்பினராகவும் பணியாற்றியுள்ளார்.  
1984 ஆம் ஆண்டில், மாசா வெர்மான்ட் செனட்டிற்குத் தேர்ந்தெடுக்கப்பட்டார், மேலும் அவர் 1985 இல் தனது இடத்தைப் பிடித்ததில் இருந்து தொடர்ந்து பணியாற்றினார். 1991 ஆம் ஆண்டு முதல் இவர் போக்குவரத்துக் குழுவில் தலைவராக பதவி வகித்து வருகிறார். 1991 ஆம் ஆண்டு முதல் இவர் நிறுவனங்களின் குழுவில் துணைத் தலைவராகவும் பணியாற்றியுள்ளார்.  
மாசா சட்டமன்றத்தின் கூட்டுப் போக்குவரத்து மேற்பார்வைக் குழுவில் உறுப்பினராக இருந்துள்தோடு, தலைவராகவும் இருந்துள்ளார். 1997 முதல் இவர் செனட்டின் கமிட்டிகளில் மூன்றாவது உறுப்பினராக இருந்து வருகிறார். குழுக்களுக்கான குழுவானது வெர்மான்ட்டின் லெப்டினன்ட் கவர்னர், வெர்மான்ட் செனட்டின் தலைவர் மற்றும் முழு செனட்டால் தேர்ந்தெடுக்கப்பட்ட மூன்றாவது உறுப்பினர் ஆகியோரை உள்ளடக்கியது. குழுக்களுக்கான குழுவானது குழுவின் பணிகளைச் செய்வதோடு தலைவர்கள், துணைத் தலைவர்கள் மற்றும் குழுவின் எழுத்தர்களை நியமிக்கிறது.
# எட்டியோபிளாஸ்ட்டுகள்

**எட்டியோபிளாஸ்ட்டுகள்** (Etioplast) என்பது ஒளிபடாத பசுங்கனிகங்களைக் குறிக்கின்றன. இவைகள் பொதுவாக இருள் நிறைந்த பகுதிகளில் வளரும் பூக்கும் தாவரங்களில் (ஆஞ்சியோஸ்பர்ம்களில்) காணப்படுகிறது. ஒரு தாவரமானது பலநாட்கள் ஒளி இல்லாத சூழலில் வளர்க்கப்படும் போது பொதுவாகக் காணப்படும் பசுங்கணிகங்கள் எட்டியோபிளாஸ்ட்டுகளாக மாறுகிறது. எட்டியோபிளாஸ்ட்டுகள் என்பது செயல்படத்தக்க நிறமிகள் இல்லாத லியூக்கோபிளாஸ்ட்டுகள். இலைகளில் அதிக அளவு எட்டியோபிளாஸ்ட்டுகள் காணப்படுகிற பொழுது பச்சை நிறத்திற்குபதில் மஞ்சள் நிறத்தில் காணப்படுகிறது.  
இந்தத்தாவர உடலங்கள் புரோலேமல்லார் உடலங்களைக் கொண்டுள்ளது. இவைகள் சவ்வினால் தொகுக்கப்பட்டுள்ள பாதி துகள்களான பின்னல் போன்ற கிளைத்த குழல் போன்ற அமைப்புகள் இவைகள் பச்சைய உற்பத்திக்கான முன்னோடிகள். இந்த புரோலேமல்லார் உடலங்கள் பெருக்கல் மடங்கில் அமைந்துள்ளது.  
இவைகள் ஒளி உள்ள சூழலுக்கு மாறுகிற பொழுது சைட்டோகைனின் ஹார்மோன் உற்பத்தி மூலம் பச்சைய உற்பத்தி தூண்டப்பட்டு பசுங்கணிகமாக மாற்றமடைகிறது. இந்த நிகழ்ச்சி மூலம் தைலகாய்டுகளும் மற்றும் கிரானாக்களும் புரோலேமல்லார் உடலங்களிருந்து உருவாகிறது.
# பால பச்சன்

**பாலா பச்சன்** (Bala bachchan) இந்திய தேசிய காங்கிரசில் உறுப்பினராகவும், மத்தியப்பிரதேச சட்டமன்ற உறுப்பினராகவும் உள்ளார். அவர் மத்தியப் பிரதேசத்தில் சுகாதார அமைச்சராக இருந்தார்.
# பால பச்சன்

## வகித்த பதவிகள்

| 1. | 1993 | 10th | ராஜ்பூர் | இந்திய தேசிய காங்கிரசு |  |  |
| --- | --- | --- | --- | --- | --- | --- |
| 2. | 1998 | 11th | ராஜ்பூர் | இந்திய தேசிய காங்கிரசு | **சுகாதாரத்துறை அமைச்சர்** |  |
| 3. | 2008 | 13th | பன்செமாள் | இந்திய தேசிய காங்கிரசு | மத்தியப்பிரதேச சட்டமன்றத்தின் பொதுக்கணக்குக் குழு உறுப்பினர் |  |
| 4. | 2013 | 14th | ராஜ்பூர் | 11176 | இந்திய தேசிய காங்கிரசு |  |
| 5. | 2018 | 15th | ராஜ்பூர் | 932 | இந்திய தேசிய காங்கிரசு | **உள்துறை அமைச்சர்** |
# பால பச்சன்

## பொறுப்புகள்

| 01 | 1993 | 1998 | ராஜ்பூர் சட்டமன்ற உறுப்பினராகத் தேர்ந்தெடுக்கப்பட்டார். |  |
| --- | --- | --- | --- | --- |
| 02 | 1998 | 2003 | இரண்டாவது முறையாக ராஜ்பூர் சட்டமன்ற உறுப்பினராகத் தேர்ந்தெடுக்கப்பட்டார். |  |
| 03 | 1998 | 2000 | பழங்குடியினர் நலத்துறை அமைச்சர், மாநில அமைச்சர் |  |
| 04 | 2000 | 2002 | இளைஞர் மற்றும் விளையாட்டுத் துறை, மாநில அமைச்சர் (தனிப்பொறுப்பு) |  |
| 05 | 2002 | 2003 | சுகாதாரம் மற்றும் குடும்ப நலம், ஆய அமைச்சர் |  |
| 06 | 2007 | 2013 | பொதுச்செயலாளர், மத்தியப்பிரதேச காங்கிரஸ் கமிட்டி |  |
| 07 | 2008 | 2013 | மூன்றாவது முறையாக பன்செமாள் தொகுதியிலிருந்து மூன்றாவது முறையாகத் தேர்ந்தெடுக்கப்பட்டார். |  |
| 08 | 2012 | 2018 | பொதுச்செயலாளர், அகில இந்திய காங்கிரஸ் கமிட்டி |  |
| 09 | 2013 | 2018 | சட்டமன்ற உறுப்பினராக நான்காவது முறையாகத் தேர்வு (ராஜ்பூர் தொகுதி) |  |
| 10 | 2013 | 2018 | காங்கிரஸ் சட்டமன்றக் கட்சியின் துணைத்தலைவர் |  |
| 11 | 2014 | 2018 | இணைக்கூடுதல் பொறுப்பு, மகாராட்டிரப் பிரதேச காங்கிரஸ் கமிட்டி |  |
| 12 | 2016 | 2017 | சட்டமன்ற எதிர்க்கட்சித் தலைவர் (பொ), மத்தியப்பிரதேச சட்டசபை |  |
| 13 | 2018 | தற்போது வரை | செயல் தலைவர், மத்தியப்பிரதேச காங்கிரசு கமிட்டி |  |
| 14 | 2018 | 2020 | ஆய அமைச்சர், உள்துறை மற்றும் சிறை கண்காணிப்பு, திறன் மேம்பாடு மற்றும் தொழிற்கல்வித்துறை | } |
-
# நீலம் சக்சேனா சந்திரா

**நீலம் சக்சேனா சந்திரா** (*Neelam Saxena Chandra*, பிறப்பு: 27 ஜூன் 1969) ஓர் இந்தியக் கவிஞர் மற்றும் எழுத்தாளர் ஆவார். அவர் குழந்தைகள் கதைகள் மற்றும் கவிதைகள் எழுதியுள்ளார். ஆங்கிலத்திலும் இந்தி மொழியிலும் அவர் எழுதுகிறார்.2014 ஆம் ஆண்டில் ரவீந்திரநாத் தாகூர் சர்வதேச விருது உட்பட பல விருதுகளையும் பெற்றுள்ளார். இவர் 1993 ஆம் ஆண்டின் IES அதிகாரி ஆவார், தற்போது ஒன்றிய அரசுப்பணியாளர் தேர்வாணையம் (யுபிஎஸ்சி) இணைச் செயலாளராக பணியாற்றுகிறார்.
# நீலம் சக்சேனா சந்திரா

## ஆரம்ப வாழ்க்கை மற்றும் வாழ்க்கை

சந்திரா குழந்தைகள் கதைகள், கவிதைகள் மற்றும் ஆங்கிலம் மற்றும் இந்தி மொழிகளில் கற்பனை எழுதியுள்ளார். அவர் 4 நாவல்கள், 1 குறுநாவல் 5 சிறுகதைகள், 25 கவிதை சேகரிப்புகள் மற்றும் 10 குழந்தைகள் புத்தகங்களை எழுதியுள்ளார். 2014 ஆம் ஆண்டில் ரவீந்திரநாத் தாகூர் சர்வதேச விருது உட்பட பல்வேறு விருதுகளை அவர் பெற்றுள்ளார். மும்பை அமெரிக்க கான்சலேட் நடத்திய கவிதைப் போட்டியில் வென்று விருதினைக் கவிஞர் குல்சாரிடமிருந்து பெற்றார். இவரது *மேரே சாஜன் சன் சன்*, பாடலும் விருது பெற்றுள்ளது.
# பத்மா அசாரிகா

**பத்மா அசாரிகா** (*Padma Hazarika*) என்பவர் இந்தியாவின் அசாம் மாநிலத்தைச் சேர்ந்த ஓர் அரசியல்வாதியாவார். இவர் பாரதிய சனதா கட்சியைச் சேர்ந்தவர். 1996, 2006, 2011 மற்றும் 2016 ஆம் ஆண்டுகளில் சூட்டீ தொகுதியில் இருந்து அசாம் சட்டமன்றத்திற்காகத் தேர்ந்தெடுக்கப்பட்டார் . இவர் முன்னதாக அசாம் கண பரிசத் கட்சியில் இருந்தார்..
# கேசவ்தாஸ்

**கேசவ்தாஸ்** (Keshavdas Mishra) 1555 ஆம் ஆண்டில் பிறந்ததாகவும் 1618 இல் இறந்ததாகவும் கருதப்படுகிறது. இந்தி இலக்கியத்தின் இறுதிக்கால கவிஞர்களில் மிக முக்கியமானவராகக் கருதப்படுகிறார். சமஸ்கிருத காவியசாத்திரத்தை அறிமுகம் செய்து வைத்ததில் மிகச்சிறந்த மற்றும் மிகப் பழமையான கவிஞர் ஆவார்.
# கேசவ்தாஸ்

## வாழ்க்கை அறிமுகம்

ஆச்சார்யா கேசவ்தாஸ் 1546 இல் ஓர்ச்சாவில் ஒரு பிராமணக்குடும்பத்தில் பிறந்தார். இவரின் தந்தையார் பெயர் காசிநாத். ஓர்ச்சாவின் அரசவையில் இவரது குடும்பத்தை மிகவும் மரியாதையாக நடத்தியுள்ளனர். ஓர்ச்சாவின் மன்னர் ராமசிங்கின் சகோதரன் இந்திரஜித் சிங்கின் அரசவைக் கவிஞராகவும் அமைச்சராகவும் குருவாகவும கேசவதாஸ் இருந்துள்ளார். இந்திரஜித் சிங்கிடமிருந்து இவர் 21 கிராமங்களை இணைத்துள்ளார்.  
கேசவதாஸ் சமஸ்கிருதத்தில் மிகச் சிறந்த வித்துவானாக இருந்துள்ளார். இவர் முழுமையாக சமஸ்கிருதத்தையே பின்பற்றியுள்ளார். இவரின் வேலையாட்களும் சமஸ்கிருதத்தைப் பேசியுள்ளனர்.
# கேசவ்தாஸ்

## படைப்புகள்

ஒன்பது படைப்புகள் முக்கியமானவை.  
அவை, ரசிகப்ரியா, கவிப்ரியா, ரத்னபாவனி, விஞான்கீதா,சந்த்மாலா, ராமசந்திரிகா, வீரசிங்கதேவ் சரித்திரம், நக்சிக் மேலும் ஜஹாங்கீர் ஜஸசந்திரிகா. ரசிகப்ரியா இவரின் மிக முக்கிய நுலாகும். இது காவியசாத்திரத்தை விளக்குகிறது.
# கால்வனாமீட்டர்

**கால்வனாமீட்டர்** (Galvanometer) என்பது மின்னோட்டத்தை கண்டறிவதற்கும் மற்றும் அளவிடுவதற்கும் பயன்படும் ஒரு மின்னியல் இயந்திரக் கருவி ஆகும். ஒரு நிலையான காந்தப்புலத்தில் உள்ள ஒரு கம்பிச்சுருளின் வழியாகப் பாயும் மின்னோட்டத்திற்கான துலங்கலாக ஒரு சுழல் விலகலை உருவாக்கக்கூடிய முனைப்பியாக கால்வனாமீட்டர் செயல்படுகிறது. தொடக்க காலத்தில் கால்வனாமீட்டர்கள் அளவீடுகள் செய்யப்பட்டதாக உருவாக்கப்படவில்லை. ஆனால், பின்னர் மேம்பாடுகள் செய்யப்பட்டு, ஒரு மின்சுற்றில் ஓடிக்கொண்டிருக்கிற மின்னோட்டத்தை அளவிடப் பயன்படுத்தப்படும் அம்மீட்டர்களாக மாற்றப்பட்டன.  
1820 ஆம் ஆண்டில் ஆன்சு கிருத்தியான் ஆர்ஸ்டெட் என்பவர் மின்னோட்டம் பாய்கின்ற ஒரு மின்சுற்றுக்கு அருகில் வைக்கப்பட்ட காந்த ஊசியானது விலகல் அடைவதைக் கண்டு அதனடிப்படையில் கால்வனாமீட்டரின் உருவாக்கத்திற்கான கருத்துருவை முன்வைத்தார்.
# நீராற்பகுத்தல்

**நீராற்பகுப்பு** *(Hydrolysis)* என்பது வேதிவினை ஒன்றில், ஒன்று அல்லது அதற்கு மேற்பட்ட வேதிப்பிணைப்புகளை நீர் மூலக்கூறானது பிரிக்கும் வேதிவினையாகும். நீர் மூலக்கூறானது ஒரு கருக்கவர் பொருளாகச் செயல்படும் நேர்வில் இவ்வினை வகையானது பதிலீட்டு வினைகள், நீக்கல் வினைகள் பதிலீட்டு வினை, நீக்க வினை மற்றும் கரைத்தல் வினை என்றும் அழைக்கப்படுகின்றன.  
உயிரியல் வினைகளில் நீராற்பகுப்பென்பது நீர் மூலக்கூறுகள் உயிரியல் மூலக்கூறுகளால் நுகரப்படும் போது பெரும் மூலக்கூறுகளானவை அதன் பகுதிப்பொருள்களாக பிரிக்கப்படும் பிணைப்பு பிளவு நிகழ்வாகும். ஒரு கார்போவைதரேட்டு நீராற்பகுக்கப்படும் போது சர்க்கரையின் பகுதிப்பொருள்களான சுக்குரோசாகவும் பின்னர் அது சிதைந்து குளுக்கோசு மற்றும் புருக்டோசாகவும் மாறுகின்றன.  
நீராற்பகுப்பு வினையானது இரண்டு எளிய மூலக்கூறுகள் இணைந்து நீர் மூலக்கூற்றினை வெளியேற்றி விட்டு ஒரு பெரிய மூலக்கூறு உருவாகும் குறுக்க வினையின் மறுதலையாக இருக்க வாய்ப்புள்ளது. ஆகையால், நீராற்பகுப்பு என்பது நீரைச் சேர்த்துக் கொண்டு சிதைவுறும் வினையாகவும் குறுக்க வினையானது நீர் மூலக்கூற்றினை நீக்கி விட்டு இணையும் வினையாகவும் அமைகின்றன.
# பாலக்காடு தொடருந்து கோட்டம்

**பாலக்காடு ரயில்வே கோட்டம்** (*Palakkad railway division*, முன்னர் ஒலவக்கோடு ரயில்வே பிரிவு), இந்திய இரயில்வே, தென்னக இரயில்வேயின் ஆறு நிர்வாகப்பிரிவுகளில் ஒன்று. 1956 ஆம் ஆண்டு, ஆகஸ்டு 31 ஆம் நாள் தென்னக இரயில்வேயின் ஐந்தாவது கோட்டமாக தோற்றுவிக்கப்பட்டது.இதன் தலைமையிடம் பாலக்காடு ஆகும். நிர்வாக 588 பாதை கிலோமீட்டர் பாதையில் உள்ள மாநிலங்கள்: கேரளா, தமிழ்நாடு, கர்நாடகா மற்றும் புதுச்சேரி யூனியன் பிரதேசம் (மாஹி). இக்கோட்டத்தின் கீழ்வரும் முக்கிய நிலையங்கள் பாலக்காடு இணைப்பு, சோரனூர், கோழிக்கோடு, கண்ணூர், மங்களூரு இணைப்பு மற்றும் மத்தியமங்களூரு ஆகும்.
# பாலக்காடு தொடருந்து கோட்டம்

## காலக்கோடு

- 1956: போத்தனூர் கோட்டம் கலைக்கப்பட்டு இன்றைய பாலக்காடு கோட்டம் ஒலவக்கோடு கோட்டம் என்ற பெயரில் உருவாக்கப்பட்டது
- 1976: ஜோலார்பேட்டை-இருகூர் இருவழித்தடமாக்கப்பட்டது.
- 1979: ஷோரனூர்-எர்ணாகுளம் தடம் திருவனந்தபுரம் கோட்டத்தில் இணைக்கப்பட்டது
- 1984: பாலக்காடு-ஷோரனூர் இருவழிதடம் முழுமையடைந்தது.
- 1991: திருப்பத்தூர்-சேலம் தடம் மின்மயமாக்கப்பட்டது.
- 1992: சேலம்-ஈரோடு தடம் மின்மயமாக்கம்.
- 1994: போத்தனூர்-பாலக்காடு இரட்டை தனித் தடங்கள்
- 1995: பாலக்காடு-ஷோரனூர் தடம் மின்மயமாக்கம்.
- 1996: ஈரோடு-பாலக்காடு தடம் மின்மயமாக்கம்.
- 1997: பாலக்காடு சந்திப்பு-பாலக்காடு டவுன் தடம் மின்மயமாக்கம்.
- 2000, குறுகிய இருப்புப்பாதை தொடருந்து பெட்டிகள் மீளமைக்கப்பட்டு நீலகிரி மலை தொடர்வண்டிப் போக்குவரத்தில் வெற்றிகரமாக ஓடின.
- 2007: பாலக்காடு கோட்டத்தின் பாதிக்கும் மேற்பட்ட பாதைகள் புதிதாக உருவாக்கிய சேலம் கோட்டத்துடன் இணைக்கப்பட்டன.
- 2014: ஷோரனூர்-மங்களூர் முழுத்தடமும் இருவழித் தடமாக்கப்பட்டது
- 2016: பாலக்காடு-பொள்ளாச்சி இருப்புப் பாதை அகலப்பாதையாக்கம் முடிவு பெற்றது.
- 2017: ஷோரனூர்-மங்களூர் தடம் மின்மயமாக்கப்பட்டது.
# இளையராஜாவின் இசைப்பதிவுகள்

**இளையராஜா** (*Ilaiyaraaja*, பிறப்பு: சூன் 2, 1943), இந்தியாவின் சிறந்த திரைப்பட இசையமைப்பாளர்களுள் ஒருவர். அன்னக்கிளி என்ற திரைப்படத்துக்கு இசை அமைத்ததன் மூலம் 1976 இல் தமிழ் திரையுலகிற்கு அறிமுகமானார். இதுவரை 1000 க்கும் மேற்பட்ட தமிழ், தெலுங்கு, மலையாளம், கன்னடம், இந்தி திரைப்படங்களுக்கு இசையமைத்துள்ளார். இவருக்கு இந்திய அரசின் படைத்துறை-சாரா விருதுகளில் மூன்றாவது உயரிய விருதான பத்ம பூசண் விருது 2010-ஆம் ஆண்டு அளிக்கப்பட்டது.
# இளையராஜாவின் இசைப்பதிவுகள்

## வரவிருக்கும் படைப்புகள்

கீழேயுள்ள பட்டியல் இளையராஜா இயற்றி வரவிருக்கும் / அறிவிக்கப்பட்ட திரைப்படங்களை அளிக்கிறது.
| 2017 | தமிழ் | ''அஞ்சலி பாப்பா
'' | அறிவிக்கப்பட்டது |  |  |
| --- | --- | --- | --- | --- | --- |
| 2017 | தமிழ் | ''கட்டம் போட்ட சட்டை
'' | பிரசாத் | அறிவிக்கப்பட்டது |  |
| 2017 | தமிழ் | ''என் ராசாவின் மனசிலே 2
'' | ராஜ்கிரண் | அறிவிக்கப்பட்டது |  |
| 2017 | தமிழ் | அம்மாயி | சங்கர் | அறிவிக்கப்பட்டது | } |
# இளையராஜாவின் இசைப்பதிவுகள்

## பாடல் தொகுப்பு (திரைப்படமல்லாதவை)

- இளையராஜா, "பஞ்சமுகி" என்ற கருநாடக செவ்வியலிசை ராகத்தினை உருவாக்கியுள்ளார்.
- "How to name it" என்ற இசைத்தொகுப்பினை முதலில் வெளியிட்டார் இளையராஜா. இசை ரசிகர்களுக்கு ஒரு புதிய பரிமாணத்தை அறிமுகம் செய்தது இந்த இசைத்தொகுப்பு. இத்தொகுப்பினை இசை மும்மூர்த்திகளில் ஒருவரான தியாகராஜ சுவாமிகள் மற்றும் மேற்கத்திய இசையமைப்பாளரான ஜே.எஸ்.பாஹ் ஆகிய இருவருக்கும் காணிக்கையாக்கினார்.
- "Nothing But Wind" என்ற இரண்டாம் இசைத்தொகுப்பினை புல்லாங்குழல் கலைஞர் ஹரி பிரசாத் சௌராஸியாவுடன் இணைந்து வெளியிட்டார்.
- "India 24 Hours" என்ற இந்திய பண்பாட்டின் பல்வேறு வர்ணங்களை விவரிக்கும் ஆவண-குறும்படத்திற்கு பின்னணி இசையினை அமைத்தார். இதில் வலி, மகிழ்ச்சி, ஏக்கம், நம்பிக்கை, உற்சாகம் போன்ற உணர்ச்சிகளை வெளிப்படுத்தும் விதமாக அமைந்திருந்தது சிறப்பாகும்.
- 1996 ஆம் ஆண்டு உலக அழகிப் போட்டியின் பல்வேறு நிகழ்ச்சிகளுக்கு இசையமைத்தார்.
- "ராஜாவின் ரமண மாலை" என்ற இசைத் தொகுப்பினை எழுதி, இசையமைத்து வெளியிட்டார். இது ரமண மகரிஷிக்கு காணிக்கை செலுத்துவதாக அமைந்துள்ளது.
- "இளையராஜாவின் கீதாஞ்சலி" என்ற பக்தி இசைத்தொகுப்பினை வெளியிட்டுள்ளார்.
- ஆதி சங்கரர் எழுதிய "மீனாக்ஷி ஸ்தோத்திரம்" என்ற பக்திப்பாடலுக்கு இளையராஜா இசையமைத்துள்ளார்.
- "மூகாம்பிகை" என்ற பெயரில் கன்னட பக்தி இசைத் தொகுப்பினை வெளியிட்டுள்ளார்.
- மாணிக்கவாசகர் எழுதிய திருவாசகத்திற்கு, தெய்வீக அருளிசை வடிவில் இசையமைத்து வெளியிட்டுள்ளார்.
பார்க்கவும்: இளையராஜா இசையமைத்த திருவாசகப் பாடல்களுக்கு உரை தரும் விக்கி நூல்கள் வலை தளம்
# இளையராஜாவின் இசைப்பதிவுகள்

## தொலைக்காட்சி

- 1991 பெண்
- 2008 நம்ம குடும்பம்
- 2008 தெக்கத்திப் பொண்ணு
# இளையராஜாவின் இசைப்பதிவுகள்

## விளம்பர இசை

- ஐடியா செல்லுலர் (பல்லவி அனுபல்லவி நகுவா பாடலைப் பயன்படுத்தியது)
- மலபார் தங்கம் மற்றும் வைரங்கள்
# இளையராஜாவின் இசைப்பதிவுகள்

## திரைத்தோற்றம்

| 1980 | நிழல்கள் | பாடல் பாடகர் "மடை திறந்து" |  |
| --- | --- | --- | --- |
| 1985 | தர்மபத்தினி | பாடல் விருந்தினர் தோற்றம் "நான் தேடும் |  |
| 1986 | சாதனை | பாடல் விருந்தினர் தோற்றம் "ஓ வானம்பாடி" |  |
| 1989 | புதுப்புது அர்த்தங்கள் | சிறப்புத் தோற்றம் "கல்யாண மாலை" பாடல் காட்சி |  |
| 1989 | கரகாட்டக்காரன் | கெளவரத் தோற்றம் - "பாட்டாலே புத்தி" |  |
| 1991 | கும்பக்கரை தங்கையா | கெளவரத் தோற்றம் - "என்னை ஒருவன் பாட சொன்னான்" பாடல் |  |
| 1992 | வில்லுப்பாட்டுக்காரன் | கோவிலில் விருந்தினர் தோற்றம் 11:50 முதல் 14:50 வரை |  |
| 1998 | கண்ணாத்தாள் | கெளவரத் தோற்றம் - "அம்மன் புகழை" பாடல் |  |
| 2009 | அழகர் மலை | Guest appearance in the song "உலகம் இப்போ" |  |
| 2013 | நாடி துடிக்குதடி | Guest appearance in the song "காதலே இல்லாத தேசம்" | } |
# எகிப்திய இயற்கணிதம்

கணித வரலாற்றில், **எகிப்திய இயற்கணிதம்** (*Egyptian algebra*) என்பது பண்டைய எகிப்தில் உருவாக்கப்பட்டு பயன்படுத்தப்பட்டு வந்த இயற்கணிதத்தைக் குறிக்கும். பண்டைய எகிப்திய கணிதம் கிமு 3000 முதல் கிமு 300 வரையான காலப்பகுதியைக் கொண்டது. ஒரு இயற்கணித இயல்பின் சிக்கல்கள் மாஸ்கோ கணிதப் பாப்பிரஸ் (MMP) மற்றும் ரைண்ட் கணித பாப்பிரஸ் (RMP) மற்றும் பல பிற ஆதாரங்களில் காணப்படுகின்றன.  
பண்டைய எகிப்திய இயற்கணித சிக்கல்களுக்கு வரையறுக்கப்பட்ட எடுத்துக்காட்டுகள் உள்ளன. அவை மாஸ்கோ கணித பப்பிரசு (MMP), ரைன்ட் கணிதப் பப்பிரசு (RMP), மற்றும் சிலவற்றிலும் காட்டப்படுகின்றன.
# போஸ் வெங்கட்

**போஸ்வெங்கட்** (*Bose Venkat*) என்பவர் தமிழ்த் திரைப்பட, தொலைக்காட்சிநாடக நடிகர், திரைப்பட இயக்குநர் மற்றும் தி.மு.க தலைமைக் கழகப் பேச்சாளர் ஆவார்.
# போஸ் வெங்கட்

## சொந்த வாழ்க்கை

இவர்நடிகை சோனியாவைத்திருமணம்செய்துகொண்டார்.இந்தத் தம்பதியினருக்கு தேஜஸ்வின்எனும் மகனும்,பவதாரணி எனும் மகளும் உள்ளனர்.
# போஸ் வெங்கட்

## தொழில் வாழ்க்கை

தனதுபதினேழாவதுஅகவையில் சென்னையில்குடியேறினார். தொடக்ககாலத்தில் கலைத்துறையில் வாய்ப்பு கிடைக்காமல் தானுந்து ஓட்டியாகப் பணிபுரிந்துள்ளார். மெட்டி ஒலி தொலைக்காட்சித் தொடரில் நடித்ததன் மூலம் இவர் பரவலாக அறியப்படுகிறார். பின்னர் பாரதிராஜாவின் ஈரநிலம் படத்தில் நடித்தார். இவர்சிவாஜி, மருதமலை, தாம் தூம், சரோஜா, சிங்கம், கோ, யாமிருக்க பயமே, 36 வயதினிலே, கவண் தீரன் அதிகாரம் ஒன்று உள்ளிட்ட பலதமிழ் படங்களிலும்,மம்முட்டி, திலீப் உடன் சில மலையாளப் படங்களிலும்நடித்துள்ளார். 2020 ஆம் ஆண்டு வெளியான கன்னி மாடம் எனும் திரைப்படத்தின் மூலம் இவர் இயக்குனரானார்.
# சேம்பு

**சேம்பு** (அ) **சேப்பங் கிழங்கு** (*Colocasia esculenta*) என்பது ஒரு பூக்கும் தாவர வகையைச் சேர்ந்த ஒரு வித்திலைத் தாவரமாகும். இத்தாவரத்தின் குடும்பப் பெயர் அரேசியா (Araceae) என்பதாகும். தென்கிழக்கு ஆசியா மற்றும் இந்திய துணை கண்டத்தைப் பூர்வீகமாகக் கொண்டிருந்தாலும் உலகளவில் வெப்பமண்டலம் மற்றும் துணை வெப்பமண்டல பகுதியிலும் பயிரிடப்படுகிறது. இது ஒரு மூலிகைத்தாவரம் என்பதாலும், இதன் கிழங்கு உணவாகப் பயன்படுவதாலும் ஆசியப் பகுதியில் 10 ஆயிரம் ஆண்டுகளுக்கும் மேலாக பயிரிடப்பட்டுவருகிறது.
# சேம்பு

## உணவு

இதன் கிழங்குகளும் இலைகளும் உண்பதற்கு ஏற்றவை. இவற்றில் கால்சியம் ஆக்ஸலேட் என்ற அரிக்கும் தன்மையுடைய வேதிப்பொருள் இருப்பதால், வேகவைத்தே உண்ண வேண்டும். இதன் வளர்ச்சி குட்டையாக இருந்தாலும், நிலத்தில் இதன் வேரில் கிழங்கு உண்டாகிறது. இக்கிழங்கு மூலிகையாகப் பயன்படுகிறது. இதன் இலைகளில் உயிர்ச்சத்துக்களும், தாது உப்புக்களும் உள்ளன. இது அலங்காரச் செடியாகவும் பயன்படுத்தப்படுகிறது.
# சேம்பு

## தாயகம்

சேப்பங்கிழங்கு,கொலகேசியா எஸ்குலெண்டா, டாரோ, எடோ, மலங்கா என்று பல பெயர்களில் அழைக்கப்படுகிறது. சேம்பு மலேசியாவின் சதுப்பு நிலங்களை தாயகமாகக் கொண்டது. இந்தியா, எகிப்து, ரோம், கிரேக்க நாடுகளுக்கு பின்னர் பரவியது. *கொலகேசியா எஸ்குலெண்டா ரகம் அக்வேடிலிஸ்* ஆஸ்திரேலியாவைத் தாயகமாகக் கொண்டது. இதன் இலைகள் 40x24.8 செ.மீ.அளவுடையது. முக்கோண முட்டை வடிவம் உடையது. இலையின் மேற்பரப்பு கரும்பச்சை நிறமாகவும், கீழ்ப்பகுதி இளம்பச்சை நிறமாகவும் இருக்கும். பாளை 25 செ.மீ. நீளமுடையது.
# மிஹிர் கோஸ்வாமி

**மிகிர் கோசுவாமி** (*Mihir Goswami*) மேற்கு வங்க மாநிலத்தைச் சேர்ந்தஓர் இந்திய அரசியல்வாதி ஆவார். இவர் மேற்கு வங்க சட்டமன்றத்தில் 1996–2001 மற்றும் 2016–2021 ஆகிய காலங்களில் சட்டமன்ற உறுப்பினராகப் பணியாற்றினார்.
# மிஹிர் கோஸ்வாமி

## தொகுதி

மிகிர் கோசுவாமி கூச் பெகர் தெற்கு சட்டமன்றத் தொகுதியைபிரதிநிதித்துவப்படுத்துகிறார்.
# மிஹிர் கோஸ்வாமி

## அரசியல் கட்சி

மிகிர் கோசுவாமி பிளவுபடாத இந்திய தேசிய காங்கிரசு கட்சியில் மாவட்ட இளைஞர் காங்கிரசு தலைவராக இருந்தார். இதே நேரத்தில் மம்தா பானர்ஜி மாநில இளைஞர் காங்கிரஸ் தலைவராக இருந்தார். 1996-ஆம் ஆண்டு கூச் பெகர் தெற்குச் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு சட்டமன்ற உறுப்பினரானார். 1998-ஆம் ஆண்டு அகில இந்திய திரிணாமுல் காங்கிரசு கட்சியில் சேர்ந்து 2020-ஆம் ஆண்டு வரை இருந்தார். இதன் பின்னர் பாரதிய ஜனதா கட்சிக்கு மாறினார்.
# தூவல் பாசனம்

பாசன நீரினைப் பயிர்கள் மீது ஒரு குறிப்பிட்ட உயரத்தில் இருந்து தூவும் முறைக்கு **தூவல் பாசனம்** என்று பெயர். உலோகக் குழாய்களுடன் சுழலும் தெளிப்புக் குழாய்கள் ஒரு குறிப்பிட்ட உயரத்தில் அமைக்கப்பட்டு நீரை மிகுந்த அழுத்தத்துடன் செலுத்தும்போது தெளிப்பான்கள் சுழன்று நீரை பனிபோலவோ அல்லது மழைத்துளி போலவோ ஒரே சீராக தூவி நிலத்தை நனைக்கிறது. இப்பாசன முறை காப்பி, தேயிலைத் தோட்டங்கள் மற்றும் புல் தரைகளுக்கு பயன்படுத்தப்பட்டு வருகிறது.
# தூவல் பாசனம்

## தூவல் பாசனத்தின் முக்கியத்துவம்

இவ்வகைப் பாசனம் பின்வரும் நேர்வுகளில் பயன்படுத்தப்படுகிறது.  
1) காப்பி பூக்கும் பருவத்தில் கூடுதல் பாசனமாக பயன்படுகிறது.  
2) நிலச்சரிவு, வெப்பம், உறைபனி உள்ள பகுதிகளில் இம்முறை ஏற்றது.  
எந்த பயிர்கள் அடிக்கடி மழையை விரும்புகிறதோ அப்பயிர்களு்ககு திடீரென் ஏற்படும் வறட்சியிலிருந்து காப்பாற்ற இம்முறை உதவுகிறது. எனவே இதனை 'கூடுதல் பாசனம்' என்றும் அழைக்கப்படுகிறது.
# தூவல் பாசனம்

## தூவல் பாசனத்தின் நிறைகள்

இம்முறையானது நாற்றங்கால்களுக்கு இது மிகச் சிறந்த பாசன முறையாகும். எவ்வித நிலச்சரிவான பகுதிக்கும் இப்பாசன முறை ஏற்றது.3) உறைபனி, கடும் வெப்பம் போன்றவற்றிலிருந்து பயிரைக் காக்க உதவுகின்றது.
# கலப்பட தடைச்சட்டம்

கலப்பட தடைச்சட்டம் 1954 ஆம் ஆண்டு உருவாக்கப்பட்டது. இதிலுள்ள பிரிவு 12 இன்படி நுகர்வோர் கலப்படம் உள்ளது என ஐயமுறும் பொருளை பதக்கூறு எடுத்து ஆய்வகத்திற்கு அனுப்பலாம். இரு நபர்கள் சாட்சியம் தரவேண்டும். பிரிவு 20 இன்படி நுகர்வோர் வழக்குத் தொடரலாம். கலப்படம் நிறுவப்பட்டால் ஆறுமாதம் சிறை முதல் ஆயுள் தண்டனையும், ரூ 1000 முதல் ரூ 5000/- வரை தண்டமும் உண்டு.
# தனிமை

**தனிமை** என்பது சமூகப் பின்வாங்கல், தனிமைப்படுத்துதல், ஒதுக்கிவைத்தல் அல்லது சமூகமயமாதலின்மை என்பதனைக் குறிக்கும். தனிமை சூழ்நிலைக்கு ஏற்ப நேர்மறையாகவோ அல்லது எதிர்மறையாகவோ அமைகிறது. குறுகியகாலத் தனிமை என்பது ஒருவரின் நேரத்தை தனது வேலையிலோ, ஓய்வு எடுப்பதிலோ தனிமையில் செலவிடுவது ஆகும். நீண்டகாலத் தனிமை என்பது விரும்பியதை இழப்பது, மனநலக் குறைபாடுகள், தொற்று நோய், நரம்பியல் சீர்குலைவுகள், தூக்கமின்மை போன்றவற்றாலோ அல்லது முதுமை, மனஅழுத்தம், நெருக்கமானவர்களின் பிரிவு போன்றவற்றாலோ ஏற்படலாம்.  
தனிமைக்கும், தனிமையுணர்வுக்கும் இடையில் வேறுபாடு உள்ளது. தனிமை மகிழ்ச்சியையும், தனிமையுணர்வு துன்பத்தையும் தரக்கூடும்.
# தனிமை

## சுகாதார விளைவுகள்

முழுமையான தனிமையின் அறிகுறிகள், உணர்ச்சி இழப்பு, அடிக்கடி கவலை, உணர்ச்சி பிரமைகள், அல்லது நேரம் மற்றும் கருத்து திரிக்கப்பட்டது கூட அடங்கும். எவ்வாறாயினும், உணர்ச்சி அமைப்புகளின் தூண்டுதலின்றி, மக்களிடமிருந்து தொடர்பு இல்லாதது மட்டுமல்ல, இதுவும் உண்டு. இவ்வாறு, ஒருவரது மனதை பிஸியாக வைத்திருப்பதன் மூலம், இது தவிர்க்கப்பட வேண்டும். இருப்பினும், நீண்ட கால தனிமை பெரும்பாலும் விரும்பத்தகாததாக காணப்படுகிறது, இதனால் உறவுகளை நிறுவுவதற்கான காரணமாக தனிமைஅல்லது ஒற்றுமை ஏற்படுகிறது. மேலும், இது மனஅழுத்தத்திற்கு வழிவகுக்கும். இருப்பினும், சிலருக்கு, தனிமை துயரமாக இருப்பதில்லை. இன்னும் சிலர் (எ.கா. துறவிகள்) ஆன்மீக அறிவொளியின் ஒரு வழிமுறையாக நீண்டகாலத் தனிமையை விரும்பி ஏற்கின்றனர். சொல்லப்போனால், மனரீதியாக ஏற்படும் அறிகுறிகளின் எந்தவொரு அறிக்கையும் இல்லாமல், உறுதிப்படுத்தப்பட்ட தனிமை (தனிச்சிறப்பு அடைதல்) வரலாறு முழுவதும் தண்டனை முறையாக இருந்து வருகிறது. இது பெரும்பாலும் சித்திரவதையின் வடிவமாக கருதப்படுகிறது. இதற்கு நேர்மாறாக, சில உளவியல் நிலைமைகள் (ஸ்கிசோஃப்ரினியா மற்றும் ஸ்கிசோயோட் ஆளுமை கோளாறு போன்றவை) தனித்திறமை பெற ஒரு போக்குடன் வலுவாக தொடர்பு கொண்டுள்ளன.
# ஆர்மீனியன் காகிதம்

**ஆர்மீனியன் காகிதம்** (*Armenian paper*) என்பது பல நூற்றாண்டுகளாகத் தயாரிக்கப்பட்டு வரும் ஒரு வகையான நறுமணப்பொருளாகும். நறுமணம் அல்லது சுத்திகரிப்பு விளைவுகளை அடைவதற்காக இதனுடன் நாறுமணச் சாறுகள், வாசனை திரவியங்கள் அல்லது அத்தியாவசிய எண்ணெய்கள் சேர்க்கப்படுகின்றன. ஆர்மேனிய காகிதத்தின் எடுத்துக்காட்டுகள் பிரான்சில் தயாரிக்கப்படும் பப்பியர் டி ஆர்மெனி மற்றும் இத்தாலியில் உற்பத்தி செய்யப்படும் கார்டா டி ஆர்மீனியா ஆகியவை இதற்கான எடுத்துக்காட்டுகளில் அடங்கும்.
# ஆர். ஆவுடையப்பன்

**ஆர். ஆவுடையப்பன்** (*R. Avudaiyappan*) ஓர் இந்திய அரசியல்வாதியும் தமிழ்நாடு சட்டமன்ற முன்னாள் சபாநாயகரும் ஆவார். 1996 மற்றும் 2006 ஆம் ஆண்டு நடைபெற்ற தேர்தலில் அம்பாசமுத்திரம் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார்.  
2006 முதல் 2011 வரை தமிழ்நாடு மாநில சட்டமன்ற சபாநாயகராகப் பணியாற்றினார். 2011 ஆம் ஆண்டு நடைபெற்ற சட்டமன்றத் தேர்தலில் அம்பாசமுத்திரம் தொகுதியில் போட்டியிட்டு, அதிமுக வேட்பாளர் சுப்பையாவிடம் தோல்வியடைந்தார். 2016 ஆம் ஆண்டு நடைபெற்ற தேர்தலில் அ.தி.மு.க.வின் வேட்பாளரான முருகையா பாண்டியனிடம் மீண்டும் தோல்வியடைந்தார்.
# ஊராட்சி ஒன்றிய நடுநிலைப் பள்ளி, கிடாரிபட்டி

**கிடாரிபட்டி ஊராட்சி ஒன்றிய நடுநிலைப்பள்ளி** (*Panchayat Union Middle School, Kidaripatti*) இந்தியாவின் தமிழ்நாடு மாநிலம் மதுரை மாவட்டம் மேலூர் ஒன்றியத்தில் அமைந்துள்ளது. 100 ஆண்டுகளுக்கும் மேலாக பள்ளி இயங்கி வருகிறது.  
2012 ஆம் ஆண்டு பள்ளி அளவிளான அறிவியல் கண்காட்சி கிடாரிபட்டி ஊராட்சி ஒன்றிய நடுநிலைப்பள்ளியில் நடத்தப்பட்டது. லதா மாதவன் பொறியியல் கல்லுரியில் நடைபெற்ற அறிவியல் கண்காட்சியிலும் இப்பள்ளி மாணவர்கள் கலந்து கொண்டு 6 மாணவர்கள் (அணு உலை ஆக்கம்) சிறப்பு பரிசாக தங்க பதக்கம் வென்றனர். இப்பள்ளி மாணவர்கள் தொடர்ந்து பல்வேறு அறிவியல் நிகழ்வுகளில் கலந்து கொள்கின்றனர்.
# சுசுமா பட்டேல்

**சுசுமா பட்டேல்** (*Sushma Patel*) இந்திய நாட்டின் உத்தரப் பிரதேச மாநிலத்தைச் சேர்ந்த ஓர் அரசியல்வாதி ஆவார். உத்தரப் பிரதேசத்தின் 17 ஆவது சட்டமன்றத்தில் இவர் உறுப்பினராக இருந்தார். இம்மாநிலத்தின் யவுன்பூர் மாவட்டம் முங்ரா பேத்சாபூர் தொகுதியிலிருந்து இவர் சட்டமன்ற உறுப்பினராகத் தேர்ந்தெடுக்கப்பட்டார். சுசுமா பட்டேல் பகுசன் சமாச் கட்சியை சேர்ந்த உறுப்பினர் ஆவார் .
# சுசுமா பட்டேல்

## அரசியல் வாழ்க்கை

பகுசன் சமாச் கட்சியின் சார்பில் சுசுமா பட்டேல் யவுன்பூர் மாவட்டம் முங்ரா பேத்சாபூர் தொகுதியில் போட்டியிட்டு தனக்கு அடுத்த்தாக வந்த பாரதிய சனதா கட்சியைச் சேர்ந்த சீமா திவிவேதியை 5920 வாக்குகள் வித்தியாசத்தில் தோற்கடித்தார்.
# சுசுமா பட்டேல்

## பதவிகள்

| # | தொடக்கம் | இறுதி | பதவி | குறிப்பு |
| --- | --- | --- | --- | --- |
| 01 | 2017 | பதவியில் | உறுப்பினர்: உ.பி மாநிலத்தின் 17 ஆவது சட்டமன்றம் |  |
# கணிப்புக் குலக் கோட்பாடு

**கணக்கீட்டுக் குழுக் கோட்பாடு** (*computational group theory*) என்பது கணினிகள் மூலம் கணிதத்தின் குலங்களைப் படிப்பதாகும். குலங்கள் பற்றிய தகவல்களைக் கணக்கிட படிமுறைத் தீர்வுகளை வடிவமைத்தல், பகுப்பாய்வு செய்தல், தரவுகளைக் கட்டமைத்தல் ஆகியவற்றைக் கொண்டது. இம்மாதிரியானச் செயல்களைக் கையால் கணக்கீடுகளைச் செய்வது நடைமுறைச் சாத்தியமற்றது என்பதால், கணிணி மூலம் செயல்கள் செய்யப்படுகிறது.
# கணிப்புக் குலக் கோட்பாடு

## முதன்மையான படிமுறைத் தீர்வுகள்

- வரிசைமாற்றக் குலத்தின் வரிசையைக் கண்டறிவதற்கான 'ஸ்ரீயர் சிம்ஸ்' (Schreier-Sims) படிமுறைத் தீர்வு.
- இணைக்கணங்களின் கணக்கீட்டிற்கான, டோட்-கோக்ஸெட்டர் படிமுறைத் தீர்னும் நுத்-பெண்டிக்ஸ் (Knuth–Bendix) படிமுறைத் தீர்வும்.
- ஒரு குலத்தின் ஏதேனுமொரு உறுப்பைக் கண்டறிவதற்கான. பிராடக்டு-ரிப்லசுமென்ட் படிமுறைத் தீர்வு.
# கணிப்புக் குலக் கோட்பாடு

## கணக்கீட்டுக் குழுக் கோட்பாட்டின் முக்கிய சாதனைகள்

- வரிசை 2000 க்கும் கீழுள்ள அனைத்து குலங்களையும் கண்டுடிக்கப்பட்டன.
- அனைத்து சிதறல் குலங்களின் (sporadic groups) குல உருவகிப்புகளும் கணக்கிடப்பட்டன
# கைலாசகோனா அருவி

**கைலாசகோனாஅருவி** (*Kailasakona Falls*) இந்தியாவின் ஆந்திரப் பிரதேசம், சித்தூர் மாவட்டத்தில் நாராயணவனம் என்ற இடத்தில் அமைந்திருக்கிறது. அருவிக்கு அருகில் சிவன் மற்றும் பார்வதி கோவில் உள்ளது. அருவி சுமார் 40 அடி உயரம் கொண்டதாகும். மலைப்பகுதிகளிலும் மூலிகைப்பகுதிவழியாகவும்தவழ்ந்துவருவதால் அருவி மருத்துவகுணம்நிறைந்ததாகஇருக்கிறது. வருடம் முழுவதும் தண்ணீர் இருக்கும் என்பது இந்த அருவியின் சிறப்பாகும். இங்கு 3 நீர்வீழ்ச்சிகள் உள்ளன. சிவன் மற்றும் பார்வதி கோயிலுக்கு அருகில் உள்ள பிரதான நீர்வீழ்ச்சியைத் தவிர, நீர்வீழ்ச்சிக்கு வரும் பிரதான சாலையின் பாதியில் சுமார் 4 முதல் 6 அடி உயரம் கொண்ட இரண்டு சிறிய நீர்வீழ்ச்சிகள் உள்ளன. இந்த இரண்டு அருவிகளுக்கும் நடைபாதை சாலைகள் இல்லை.
# கைலாசகோனா அருவி

## எப்படிஅடைவது

- கைலாசகோனா அருவி ஊத்துக்கோட்டை - புத்தூர் - திருப்பதி சாலையில் அமைந்துள்ளது. நீர்வீழ்ச்சியை காரில் எளிதாக அடையலாம்.
- கடப்பா-சென்னைக்குதேசிய நெடுஞ்சாலையில் 40கி.மீ.தொலைவில்இந்தஅருவிஅமைந்திருக்கிறது.
- திருப்பதியிலிருந்து கைலாசகோணம் வரை 44 கி.மீ ஆகும்.
# ஸ்டோரிகார்ப்ஸ்

**ஸ்டோரிகார்ப்ஸ்** (*StoryCorps*) என்பது ஐக்கிய அமெரிக்காவில் இயங்கும் ஓர் இலாப நோக்கற்ற அமைப்பு ஆகும். இதன் நோக்கம், அமெரிக்காவின் அனைத்து பின்புலம் சார்ந்த நம்பிக்கைகள் அடிப்படையிலான கதைகளை பதிவு செய்வது, பாதுகாப்பது, பகிர்வது ஆகும். ஸ்டோரிகார்ப்ஸ் அமைப்பை 2003-ஆம் ஆண்டில் வானொலி உற்பத்தியாளர் டேவிட் இசாய் என்பவர் செயல்திட்டம் அமைத்து நிறுவினார். இதன் தலைமைச்செயலகம் அமெரிக்காவின் நியூயாா்க்கில் புரூக்ளினுக்கு அருகில் உள்ள கிரீன் கோட்டையில் அமைந்துள்ளது.  
1930களில் சிறந்த உணர்வும், நோக்கமும் கொண்ட ஒரு நல்ல அமைப்பாக விளங்கியது. அமெரிக்காவில் வாய்மொழி வரலாற்று நோ்காணல்களின் மூலமாக பதிவு செய்கின்றன. சிறப்பு மத்திய முனையத்தில் அமைந்துள்ள இதன் முதல் பதிவுக்கூடத்தை வாய்மொழி வரலாற்று அறிஞரான ஸ்டட்ஸ் டெர்க்கெல் என்பவரால் திறந்து வைக்கப்பட்டது. இந்த அமைப்பானது அமெரிக்காவில் உள்ள 50 மாநிலங்களில், 1 இலட்சம் பங்கேற்பாளா்களிடம் இருந்து 60 ஆயிரம் நேர்காணல்களை பதிவு செய்துள்ளது.
# ஸ்டோரிகார்ப்ஸ்

## நேர்காணல்கள்

நண்பர்கள், குடும்பத்தினர்கள், நன்கு அறிமுகமானவர்களிடையே நோ்காணல்கள் நடத்தப்படுகிறது. நன்கு பயிற்சி பெற்ற இவ்வமைப்பின் ஊக்கவிப்பாளர், பங்கேற்பாளர்களின் நேர்காணல்களை செயல்படுத்துவார். நோ்காணலின் இறுதி 40 நிமிடங்கள் பதிவு செய்வதற்கான அமர்வு, பங்கேற்பாளா்களிடமிருந்து 50 டாலா்கள் பதிவிற்கான கட்டணமாக பெற்றுக்கொண்டு, நேர்காணலின் முழுமையான பதிவுப்பேழை வழங்கப்படுகிறது. பங்கேற்பாளா்களின் அனுமதியோடு மற்றொரு பதிவு செய்யப்பட்ட ஒலிப்பேழை, நூலக குழுமத்தின் அமெரிக்க நாட்டுபுறவியல் அமைப்பினரால் ஆவணப்படுத்தப்பட்டு, எதிர்கால சந்ததியினர் கேட்டு பயன்பெற வழிசெய்கிறது.
# ஸ்டோரிகார்ப்ஸ்

## ஒலிப்பதிவு முறைகள்

- கதை சாவடி: பொதுப்பகுதிகளில் பங்கேற்பாளர்கள் எளிதில் அணுகக்கூடிய வகையில் சிறிய அளவில் கதைச்சாவடி அமைக்கப்பட்டுள்ளது. முதல் கதைச்சாவடி நியூயார்க்கில் உள்ள சிறப்பு மத்திய முனையத்தில் 2003ஆம் ஆண்டு அக்டோபா் மாதம் 23-ந்தேதி திறக்கப்பட்டது. பின்பு ஜூலை 2005-ல் இது அடித்தள மான்காட்டன் சதுக்கத்திற்கு மாற்றப்பட்டது. பின்னர், இரண்டாவது கதைச்சாவடியானது பிரான்சிஸ்கோவில் உள்ள சமகால ஜூயிஸ் அருங்காட்சியகத்தில் திறக்கப்பட்டுள்ளது. மூன்றாவது கதைச்சாவடி 2009-ஆம் ஆண்டு அக்டோபர் மாதம் அட்லாண்டா பொது வானொலி நிலையத்தில் திறக்கப்பட்டது.
- நடமாடும் சாவடி: 2005 மே மாதம் இரண்டு நடமாடும் சாவடிகள் அமைக்கப்பட்டு நாட்டின் பல்வேறு பகுதிகளுக்கு ஆண்டு முழுவதும் பயணம் செய்து பல்வேறு கதைகளை பதிவு செய்கின்றனர்.
# ஸ்டோரிகார்ப்ஸ்

## விருதுகள்

- பீபொடி விருதுகள் (2007) It won another Peabody Award in 2011 for StoryCorps' 9/11 Initiative.
- 2015 டெட் பரிசு
# பெரிய பச்சைப்பெருங்கிளி

பெரிய பச்சை நிற மக்காவ் கிளிகள் இயற்கை வரம்பில் மிகப்பெரிய கிளிகளாகும். மக்காவ் இனங்களில் இவை இரண்டாவது மிகப்பெரிய இனமாகும். (சிவப்பு மற்றும் பச்சை நிற மக்காவைக் காட்டிலும் மற்ற பெரிய மெக்காவைக் காட்டிலும் ஒப்பீட்டளவில் குட்டையான வால் கொண்டவை) இவ்வுலகில் மூன்றாவது எடை மிகுந்த கிளியினம் இவையாகும். இந்த இனங்கள் சராசரியாக 85-90 செ.மீ. (33.5-35.5 அங்குலம்) மற்றும் எடை 1.3 கிலோ (2.9 எல்பி) கொண்டவை. இவை முக்கியமாக பச்சை நிறம் கொண்ட உடல் பகுதி, சிவப்பு நிறமுள்ள முன் நெற்றி மற்றும் வெளிர் நீல நிற பின்புறம் மற்றும் மேல் இறகுகள் உடைய வால்பகுதி ஆகியவற்றைக் கொண்டுள்ளன. வால்பகுதி சிவந்த பழுப்பு நிறமும் வெளிர் ஊதா நிறமும் கொண்டது. இவற்றின் தோல் பகுதிகளில் சிறிய கருப்பு வண்ண இறகுகள் உள்ளன. இவை வளர்ந்த பெண்கிளிகளில் சிவப்பு நிறமாக இருக்கும். இவை இராணுவ மக்காவ் போன்ற தோற்றம் கொண்ட காரணத்தால் இரண்டும் பறக்கும் போது குழப்பம் ஏற்படும்.
# ஹரியானா பொது தேர்தல், 1998

10 நாடாளுமன்ற உறுப்பினர்களுக்கான இந்தியப் பொதுத் தேர்தல், 1998<nowiki/>இல் நடைபெற்றது.
# ஹரியானா பொது தேர்தல், 1998

## தேர்ந்தெடுக்கப்பட்ட நாடாளுமன்றஉறுப்பினர் பட்டியல்

| 1 | சிர்சா | சுசில்குமார் இன்டோரா | இந்திய தேசிய லோக் தள் |  |
| --- | --- | --- | --- | --- |
| 2 | ஹிசார். | சுரேந்தர் சிங் பர்வாலா | இந்திய தேசிய லோக் தள் |  |
| 3 | அம்பாலா | அமன் குமார்நாக்ரா | பகுஜன் சமாஜ் கட்சி |  |
| 4 | குருஷேத்ரா | கைலாசதேவி | இந்திய தேசிய லோக் தள் |  |
| 5 | மாண்டி | பூபேந்தர் சிங் ஹூடா | இந்திய தேசிய காங்கிரஸ் |  |
| 6 | சோன்பேட் | கிஷன் சிங்சங்வான் | இந்திய தேசிய லோக் தள் |  |
| 7 | கர்னல் | பஜன்லால்லால் | இந்திய தேசிய காங்கிரஸ் |  |
| 8 | மகேந்திரகார் | இந்திரஜித் ஜிங்ராவ் | இந்திய தேசிய காங்கிரஸ் |  |
| 9 | பிவானி | சுரேந்தர் சிங் | ஹரியானா விகாஸ் கட்சி |  |
| 10 | பரிதாபாத் | சவுத்ரிராமசந்திர  
பின்திரா | பாரதிய ஜனதா கட்சி | } |